हाम्रो देशमा नेताहरूको तलब भत्ता, पार्टी एकता, कसले कुन मन्त्री बन्ने, कुन सांसदको कार्यकाल कति हुने, कुन मन्त्री राष्ट्रको ढिकुटीबाट रकम उठाई बिदेश भ्रमणमा जान्ने भन्ने जस्ता काम गोला प्रथाबाट टुंगिन समय लाग्दैन । तर, देश र नागरिकको विकासका लागि कहिल्यै कसैले केही गर्दैनन् ।
लामो रुटको गाडीमा दुईजना ड्राईभर राख्ने भनिएपनि त्यो कार्यान्वयन भएको छैन । ठूलो दुर्घटना भएर धेरै जनाको ज्यान गएपछि केहीदिन कुरा उठ्छ तर कार्यान्वयन शून्य ।
बलात्कार जस्तो जघन्य अपराध पनि हाम्रो देशमा सामान्य बन्दै गएको छ । यस विषयमा सरकार किन मौन र उदाशिन देखिन्छ । घटनाका अपराधिलाई तत्काल पक्राउ गरी बारवार्हि गर्न सक्यो भने घटनामा कमी आउथ्यो कि ?
नेपाली युवा श्रम गर्न दुवै कतार जाने अनि प्रधानमन्त्री, नेता र प्रमुख जति घुम्न चाइना भारत जाने । ठुलाबडा नेता उपचारमा बिदेश नै जाने । त्यसो हो भने अब नेपालमा चाहिं को बस्ने अनि कसले बनाउने नयाँ नेपाल ।
बलात्कार, हत्या, एसिड आक्रमण, उच्च महंगी र मनपरी तन्त्र जस्ता समाचारले हामी जस्ता समान्य नागरिकको होस हवास उडेको छ । बोलवाला छ त केवल हत्यारा, बलात्कारी, बिचौलिया र सिन्डिकेट धारीको ।
नेपाल संस्कृत विश्वविद्यालयका उपकुलपतिको क्यानडा भ्रमण नीतिगत नभएको पदाधिकारीको दाबी | Ujyaalo Online:: Nepal News, Nepali Samachaar
दाङ – नेपाल संस्कृत विश्वविद्यालयका उपकुलपति कुलप्रसाद कोइराला विश्व संस्कृत सम्मेलनमा सहभागी हुन क्यानडा जाने क्रममा भएको घटनाक्रमले अहिले विश्वविद्यालयमा विवाद उतपन्न भएको छ ।
क्यानडा जाने क्रममा कोइरालालाई गएको शनिबार विमानस्थलबाटै फिर्ता गरिएको थियो । विमानस्थलबाट अपहरणको शैलीमा प्रहरीले नियन्त्रणमा लिई प्रधानमन्त्री कार्यालयमा राखेको भन्दै कोइरालाले यसप्रति आपत्ति प्रकट गर्नुभएको छ ।
विश्वविद्यालयका बाँकी पदाधिकारीले भने भ्रमण नीतिगत नभएको गुनासो गरेका छन् । शिक्षाध्यक्ष रमेशप्रसाद ढकालले बुधबार दाङको घोराहीमा पत्रकार सम्मेलन गरी कोइराला नीति नियम विपरित अटेर गरेर विदेश भ्रमणमा जान खोज्दा विश्वविद्यालयको नै बदनाम भएको आरोप लगाउनुभयो ।
उपकुलपति राजनीतिक रुपमा विवादमा आउनु, नीति नियमबाहिर रहेर काम गर्न खोज्नु र कुलपतिविरुद्ध जथाभावी बोल्नु जस्ता कारणले विश्वविद्यालयको शिर झुकाएको ढकालले बताउनुभयो। उपकुलपति कोइरालाले विधि अनुसार काम गर्न नखोज्दा विभिन्न नकारात्मक परिणामहरु देखापरेको उहाँले दावी गर्नुभयो ।
विश्वविद्यालयको ऐन नियममा रहेर काम गर्न पटकपटक सुझाउँदा पनि उहाँले मनोमानी ढंगले काम गर्न खोजेको ढकालको आरोप छ ।
नेपाल संस्कृत विश्वविद्यालय आर्थिक प्रशासन सम्बन्धी नियम २०६७ को परिच्छेद २१ को नियम ९४ को उपनियम ४ ‘ज’ मा विदेश भ्रमण गर्नुपरेमा उपकुलपतिले कुलपतिबाट पूर्व स्विकृती लिनुपर्ने व्यवस्था रहेको उहाँले बताउनुभयो । नियम अनुसार कुलपतिबाट स्विकृती लिनुको साटो शिक्षा मन्त्रालयमा चिठी छोडेर विदेश जान खोज्नु प्राज्ञिक काम नभएको ढकालको आरोप छ ।
संस्कृत सम्मेलनमा सहभागी हुन विदेश गएका व्यक्तिहरु संस्कृत विषयका विज्ञहरु एक जना पनि नभएको र उनीहरुलाई पठाउनेबारे कार्यकारी परिषद्बाट निर्णय पनि नभएको ढकालले बताउनुभयो ।
उपकुलपति कोइरालाले क्यानडा भ्रमणमा सबै बाल्मिकी विद्यापीठ काठमाडौंका मात्रै प्राध्यापकलाई लिएको र उनीहरु सबै गैरसंस्कृत विषयका रहेको ढकालको भनाई थियो । भ्रमणमा गएका अनुसन्धान केन्द्रका निर्देशक काशिनाथ न्यौपाने बौद्ध दर्शन, बाल्मिकी विद्यापीठका प्राचार्य गणेशप्रसाद घिमिरे नेपाली, प्राध्यापक संघका अध्यक्ष नवराज कट्टेल नेपाली, सहप्राध्यापक लेखप्रसाद निरौला नेपाली, उपप्राध्यापक प्रेमराज न्यौपाने बौद्धदर्शन र उपप्राध्यापक केशव कोइराला तन्त्र विषयका रहेको ढकालले जानकारी दिनुभयो ।
उपकूलपति कोइरालाले भने सबै प्रक्रिया पु¥याएर नीतिगतरुपमै काम गरेको दावी गर्नुभएको छ । कार्यकारी परिषद्बाट तीन जना पदाधिकारी र अन्य प्राध्यापक कर्मचारी गरी सातदेखि नौ जनासम्म क्यानडा जाने निर्णय भएको उहाँले बताउनुभयो ।
केहीको भिसा नलागेपछि अन्त्यमा सम्भव भएका प्राध्यापकलाई लिएर जान खोज्दा विमानस्थलमा दुर्व्यवहार भएको उहाँले गुनासो गर्नुभयो । कुनै कमजोरी नै गरेको भए पनि प्रधानमन्त्रीले प्रक्रिया पु¥याएर आवश्यक कारबाही गर्न सक्ने अवस्था हुँदाहुँदै अपराधिलाई झैं प्रहरी लगाएर नियन्त्रणमा लिँदा प्राज्ञिक क्षेत्रको मानमर्दन भएको उहाँले बताउनुभयो ।
दाङमा बसेर पत्रकारिता गर्ने हेमराज शर्मा लामो समयदेखि उज्यालोमा कार्यरत हुनुहुन्छ । उहाँलाई फेसबुकमा भेट्न सकिन्छ ।